...कसभेत केवळ सात राज्यांमधून मुस्लिमांचे प्रतिनिधी निवडून गेले. सर्वाधिक 8 खासदार पश्चिम बंगालमधून निवडून आले. बिहारमधून 4, जम्मू-काश्मीर आणि केरळमधून प्रत्येकी 3-3, आसाममधून 2 तर तामिळनाडू आणि तेलंगणामधून एक-एक खासदार लोकसभेत पोहोचले. 

याव्यतिरिक्त केंद्रशासित प्रदेश असलेल्या लक्षद्विपमधून एक मुस्लीम खासदार निवडून आले होते. ही 8 राज्यं आणि एका केंद्रशासित प्रदेशात देशातील लोकसंख्येच्या जवळपास 46% मुस्लीम राहतात. 

यात लोकसभेच्या 179 जागा येतात. देशातील इतर 22 राज्ये आणि 6 केंद्रशासित प्रदेशातून ... उर्वरित लेख लिहा:
मुस्लीम खासदारांची संख्या वाढून 30वर पोहोचली. 

चिंतेचा विषय

लोकसभेत मुस्लिमांचं कमी होणारे प्रतिनिधित्व चिंतेचा विषय आहे. मात्र याची काळजी कुणालाच नाही. 

समाजातील वंचित घटकांना त्यांच्या लोकसंख्येच्या प्रमाणात लोकसभेत प्रतिनिधित्व देण्यात आलं आहे तर मग मुस्लिमांना त्यातून बाहेर का ठेवण्यात आलं, हा खरा प्रश्न आहे. देशात मुस्लिमांची परिस्थिती दलितांपेक्षाही वाईट आहे, असं 2006 सालच्या सच्चर समितीच्या अहवालात स्पष्ट म्हटलं आहे. 

दलितांना लोकसभेत त्यांच्या लोकसंख्येच्या प्रमाणात प्रतिनिधित्व मिळालं असेल तर मुस्लीम अजूनही वंचित का आहेत?

लोकसभेत मुस्लिमांच्या प्रतिनिधित्वाची टक्केवारी 4.24% ते 6.24% या दरम्यानच राहिली आहे. लोकसंख्येत मुस्लिमांची टक्केवारी 14.2% इतकी आहे. 

आरक्षणाचा पाया

समाजातील सर्वांत खालचा घटक असलेल्या दलित आणि आदिवासींना लोकसभेत त्यांच्या लोकसंख्येच्या प्रमाणात आरक्षण मिळालं आहे. 

लोकसभेच्या 84 जागा दलितांसाठी तर 47 जागा आदिवासींसाठी राखीव आहेत. याशिवाय प्रत्येक लोकसभेत अँग्लो-इंडियन समाजातील दोघांना प्रतिनिधित्व मिळतं. 

राज्यघटना लिहितानाच ही बाब लक्षात घेण्यात आली की अँग्लो-इंडियन समाजाची लोकसंख्या कुठल्याच मतदारसंघात इतकी नाही की ते आपला प्रतिनिधी लोकसभेत निवडून देतील. म्हणूनच त्यांना प्रतिनिधित्व मिळावे, यासाठी प्रत्येक लोकसभेत दोन सदस्य अँग्लो-इंडियन असतात. 

पाहा व्हीडिओ - मुस्लीम महिलांनी प्रसिद्ध केला निवडणूक जाहिरनामा

गेल्या जवळपास दीड दशकापासून लोकसभेत महिलांनादेखील 35% आरक्षण देण्याचा प्रयत्न सुरू आहे. त्यामागचे कारणही हेच की महिला सबलीकरणासाठी राजकारण आणि सत्तेत त्यांना त्यांच्या लोकसंख्येच्या प्रमाणात प्रतिनिधित्व मिळावं. 

सतराव्या लोकसभेत मुस्लिमांचं प्रतिनिधित्व वाढेल की कमी होईल, हे तर निवडणुकीचा निकालच ठरवेल. मात्र उशिरा का होईना लोकांचे लक्ष या मुद्द्याकडे नक्की जाईल. 

हेही वाचलंत का?

(बीबीसी मराठीचे सर्व अपडेट्स मिळवण्यासाठी तुम्ही आम्हाला फेसबुक, इन्स्टाग्राम,  यूट्यूब, ट्विटर वर फॉलो करू शकता.)